CELEX: 22017D2039
Language: ro
Date: 2016-04-29 00:00:00
Title: Decizia nr. 89/2016 a Comitetului mixt al SEE din 29 aprilie 2016 de modificare a anexei II (Reglementări tehnice, standarde, încercări și certificare) la Acordul privind SEE [2017/2039]

16.11.2017   
               
               
                  RO
               
               
                  Jurnalul Oficial al Uniunii Europene
               
               
                  L 300/37
               
            DECIZIA NR. 89/2016 A COMITETULUI MIXT AL SEE
      din 29 aprilie 2016
      de modificare a anexei II (Reglementări tehnice, standarde, încercări și certificare) la Acordul privind SEE [2017/2039]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (1) trebuie încorporată în Acordul privind SEE.
               
            
                  (2)
               
               
                  Directiva 2014/53/UE abrogă, începând cu 13 iunie 2016, Directiva 1999/5/CE a Parlamentului European și a Consiliului (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE începând cu 13 iunie 2016.
               
            
                  (3)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Capitolul XVIII din anexa II la Acordul privind SEE se modifică după cum urmează:
      
                  1.
               
               
                  După punctul 4zzq (Decizia 2013/638/UE a Comisiei) se introduce următorul punct:
                  
                              „4zzr.
                           
                           
                              
                                 32014 L 0053: Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).”
                           
                        
            
                  2.
               
               
                  Textul de la punctul 4zg (Directiva 1999/5/CE a Parlamentului European și a Consiliului) se elimină începând cu 13 iunie 2016, cu excepția primei liniuțe (Decizia 2000/637/CE a Comisiei), care va rămâne în vigoare după 13 iunie 2016 și, prin urmare, se introduce ca un nou punct după punctul 4zg (Directiva 1999/5/CE a Parlamentului European și a Consiliului):
                  
                              „4zga.
                           
                           
                              
                                 32000 D 0637: Decizia 2000/637/CE a Comisiei din 22 septembrie 2000 privind aplicarea articolului 3 alineatul (3) litera (e) din Directiva 1999/5/CE la echipamentele hertziene care intră sub incidența acordului regional privind serviciile de radiotelefonie în navigația interioară (JO L 269, 21.10.2000, p. 50).”
                           
                        
            Articolul 2
      Textele Directivei 2014/53/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 30 aprilie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 29 aprilie 2016.
         
            
               Pentru Comitetul mixt al SEE
            
            
               Președintele
            
            Claude MAERTEN
         
      
      
         (1)  JO L 153, 22.5.2014, p. 62.
      
         (2)  JO L 91, 7.4.1999, p. 10.
      
         (*1)  Au fost semnalate obligații constituționale.